ᱢᱟᱭᱟᱵᱚᱛᱤ

ᱢᱟᱭᱟᱵᱚᱛᱤ (᱑᱕ ᱡᱟᱱᱩᱣᱟᱭᱤ ᱑᱙᱕᱖) ᱫᱚ ᱥᱤᱧᱚᱛᱤᱭᱟᱹ ᱨᱟᱡᱽᱼᱟᱹᱨᱤᱭᱟᱹ ᱟᱨ ᱵᱚᱦᱩᱡᱚᱱ ᱥᱚᱢᱟᱡᱽ ᱯᱟᱴᱤ (ᱵᱤᱮᱥᱯᱤ) ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱥᱤᱧᱚᱛᱤᱭᱟᱹ ᱥᱟᱶᱛᱟ ᱨᱤᱱ ᱡᱚᱛᱚ ᱠᱷᱚᱱ ᱞᱤᱪᱟᱹᱲ ᱛᱷᱚᱱᱚᱛ - ᱵᱚᱦᱩᱡᱚᱱ ᱟᱨᱵᱟᱝ ᱚᱱᱩᱥᱩᱪᱤᱛ ᱡᱟᱹᱛᱤ, ᱚᱱᱩᱥᱩᱪᱤᱛ ᱡᱚᱱᱚ ᱡᱟᱹᱛᱤ, ᱮᱴᱟᱜ ᱯᱟᱹᱪᱷᱞᱟᱹ ᱛᱷᱚᱱᱚᱛ ᱟᱨ ᱢᱤᱫ ᱫᱷᱚᱨᱚᱢ ᱨᱮ ᱠᱚᱢ ᱦᱚᱲᱟᱜ ᱡᱤᱭᱚᱱ ᱨᱮ ᱥᱩᱫᱷᱨᱟᱹᱣ ᱟᱹᱜᱩᱭ ᱞᱟᱹᱜᱤᱫ ᱥᱟᱶᱛᱟᱨᱤᱭᱟᱹ ᱟᱹᱨᱩᱯᱷᱮᱨᱟᱣ ᱨᱮᱭᱟᱜ ᱢᱤᱫ ᱢᱮᱞᱟᱝᱠᱤ ᱨᱮ ᱡᱚᱥ ᱢᱮᱱᱟᱜᱼᱟ ᱾ ᱫᱚᱞᱤᱛ ᱨᱟᱡᱽᱼᱟᱹᱨᱤ ᱨᱤᱱᱤᱡ ᱵᱷᱟᱨᱚᱛᱤᱭᱟᱹ ᱨᱟᱡᱽᱼᱟᱹᱨᱤ ᱨᱮ ᱟᱡᱟᱜ ᱫᱚᱠᱷᱚᱞ ᱫᱚᱦᱚ ᱟᱠᱟᱫ ᱱᱩᱭ ᱫᱚᱞᱤᱛ ᱛᱤᱨᱞᱟᱹ ᱫᱚ ᱯᱩᱱ ᱫᱷᱟᱣ ᱞᱮᱠᱟ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱱ ᱥᱤᱨᱟᱹ ᱢᱚᱱᱛᱨᱤ ᱟᱜ ᱯᱚᱫᱽ ᱮ ᱥᱟᱸᱵᱽᱲᱟᱣ ᱟᱠᱟᱜᱼᱟ ᱾https://web.archive.org/web/20080608020955/http://www.upgov.nic.in/upinfo/cm_profile_blue%20latest.htm

ᱟᱯᱱᱟᱨᱟᱜ ᱡᱤᱭᱚᱱ
ᱢᱟᱭᱟᱵᱚᱛᱤ ᱟᱜ ᱡᱟᱱᱟᱢ ᱫᱚ ᱑᱕ ᱡᱟᱱᱩᱣᱟᱨᱤ ᱑᱙᱕᱖ ᱨᱮ ᱥᱨᱚᱢᱚᱛᱤ ᱥᱩᱪᱮᱛᱟ ᱠᱨᱩᱯᱚᱞᱟᱱᱤ ᱰᱟᱠᱛᱚᱨ ᱠᱷᱟᱱᱟ, ᱱᱟᱣᱟ ᱫᱤᱞᱞᱤ ᱨᱮ ᱢᱤᱫ  ᱦᱤᱱᱫᱩ ᱡᱟᱴᱚᱵ (ᱫᱚᱞᱤᱛ) ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱯᱨᱚᱵᱷᱩ ᱫᱟᱥ, ᱵᱟᱫᱚᱞᱯᱤᱨ. ᱜᱚᱣᱛᱚᱢ ᱵᱩᱫᱽ ᱱᱚᱜᱚᱨ ᱨᱮᱱᱤᱡ ᱢᱤᱫ ᱵᱟᱠ ᱚᱲᱟᱜ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱜᱷᱟᱨᱚᱸᱡᱽ ᱨᱤᱱ ᱠᱚᱲᱟ ᱜᱤᱫᱽᱨᱟᱹ ᱫᱚ ᱯᱨᱟᱭᱵᱷᱮᱴ ᱟᱥᱲᱟ ᱠᱚ ᱵᱷᱮᱡᱟ ᱞᱮᱫ ᱠᱚᱣᱟ, ᱤᱠᱷᱟᱹᱱ ᱚᱲᱟᱜ ᱨᱤᱱ ᱦᱚᱯᱚᱱ ᱮᱨᱟ ᱫᱚ ᱠᱚᱢ ᱯᱟᱲᱦᱟᱣᱜ ᱥᱚᱨᱠᱟᱨᱤ ᱟᱥᱲᱟ ᱠᱚ ᱥᱮᱱ ᱞᱮᱱᱟ ᱾ ᱛᱟᱭᱚᱢ ᱛᱮ ᱟᱡ ᱵᱟᱵᱟ ᱫᱚ ᱵᱷᱟᱨᱚᱛᱤᱭᱟᱹ ᱰᱟᱠ ᱥᱮᱵᱟ ᱠᱷᱚᱱ ᱫᱚ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱜᱼᱟ ᱾ ᱢᱟᱭᱟᱵᱚᱛᱤ ᱨᱤᱱ ᱫᱚ ᱖ ᱦᱚᱲ ᱠᱚᱲᱟ ᱵᱚᱭᱦᱟ ᱟᱨ ᱒ ᱦᱚᱲ ᱠᱩᱲᱤ ᱵᱚᱭᱦᱟ ᱢᱮᱱᱟᱜ ᱠᱚᱣᱟ ᱾ ᱢᱟᱭᱟᱵᱚᱛᱤ ᱨᱤᱱ ᱦᱟᱯᱲᱟᱢ ᱟᱹᱛᱩ ᱵᱟᱫᱚᱞᱯᱩᱨ ᱦᱚᱱᱚᱛ ᱜᱚᱣᱛᱚᱢᱵᱩᱫᱷ ᱱᱟᱜᱟᱨ, ᱩᱛᱚᱨ ᱯᱨᱚᱫᱮᱥ ᱨᱤᱱ ᱛᱟᱦᱮᱸᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱢᱟᱹᱱ ᱥᱟᱛᱞᱟᱜ ᱱᱩᱭ ᱫᱚ ᱵᱮᱦᱮᱱ ᱡᱤ ᱢᱮᱱᱛᱮ ᱦᱚᱸ ᱠᱚ ᱦᱚᱦᱚ ᱟᱭᱟ ᱾http://www.searchindia.com/search/indian-politicians-mayawati.html

ᱥᱮᱪᱮᱫ

 ᱵᱤ. ᱮ. (᱑᱙᱗᱕) ᱺ ᱠᱟᱞᱤᱱᱫᱤ ᱵᱤᱨᱫᱟᱹᱲ, ᱫᱤᱞᱞᱤ ᱡᱮᱜᱮᱜ ᱵᱤᱨᱫᱟᱹᱜᱟᱲ ᱾
ᱡᱚᱦᱟᱨ

 ᱵᱤ. ᱮᱰ. (᱑᱙᱗᱖) : ᱵᱤ. ᱮᱢ. ᱮᱞ. ᱡᱤ. ᱵᱤᱨᱫᱟᱹᱜᱟᱲ, ᱜᱟᱡᱤᱭᱟᱵᱟᱫᱽ, ᱢᱮᱨᱚᱴᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱾
  ᱮᱞ. ᱮᱞ. ᱵᱤ. (᱑᱙᱘᱓): ᱢᱮᱨᱚᱴᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱾

ᱵᱮᱵᱽᱥᱟᱭ

ᱯᱩᱭᱞᱩ ᱫᱚ ᱟᱡ ᱡᱮ ᱡᱮ ᱠᱚᱞᱚᱱᱤ ᱫᱤᱞᱞᱤ ᱨᱮ ᱢᱤᱫ ᱟᱥᱲᱟ ᱨᱮ ᱢᱟᱪᱮᱛ ᱠᱟᱹᱢᱤᱭ ᱛᱚᱨᱟᱣ ᱠᱮᱜᱼᱟ ᱾ ᱢᱤᱫ ᱚᱠᱛᱚ ᱫᱚ ᱟᱡ ᱵᱷᱟᱨᱚᱛᱤᱭᱟᱹ ᱯᱨᱚᱥᱟᱥᱚᱱᱤᱠ ᱥᱮᱵᱟ ᱨᱮᱭᱟᱜ ᱵᱤᱱᱤᱰ ᱞᱟᱹᱜᱤᱫ ᱦᱚᱸᱭ ᱯᱟᱲᱦᱟᱣ ᱞᱮᱱᱟ ᱾

ᱨᱟᱡᱽᱟ.ᱨᱤ ᱨᱮ ᱵᱚᱞᱚᱱ

ᱥᱟᱞ ᱑᱙᱗᱗ ᱨᱮ ᱠᱟᱸᱥᱤᱨᱟᱢ ᱥᱟᱶ ᱥᱟᱹᱜᱟᱹᱭ ᱨᱮᱭ ᱦᱮᱡ ᱮᱱ ᱛᱟᱭᱚᱢ ᱟᱡ ᱫᱚ ᱯᱩᱨᱟᱹ ᱚᱠᱛᱚ ᱨᱟᱡᱽᱟᱹᱨᱤᱭᱟᱹ ᱵᱮᱱᱟᱣᱜ ᱨᱮᱭᱟᱜ ᱮ ᱴᱷᱟᱹᱣᱠᱟᱹ ᱠᱮᱜᱼᱟ  ᱾ ᱠᱟᱸᱥᱤᱨᱟᱢ ᱟᱜ ᱠᱚᱸᱡᱚᱨᱵᱷᱮᱥᱳᱱ ᱚᱠᱛᱚ ᱨᱮ ᱟᱡ  ᱫᱚ ᱠᱳᱨ ᱴᱤᱢ ᱥᱟᱶ ᱡᱩᱲᱟᱹᱭ ᱨᱮᱭ ᱛᱟᱦᱮᱸ ᱮᱱᱟ ᱛᱤᱱ ᱡᱚᱦᱚᱜ ᱑᱙᱘᱔ ᱥᱟᱞᱮᱨᱮ ᱵᱤ. ᱮᱥ. ᱯᱤ. ᱨᱮᱭᱟᱜ ᱛᱷᱟᱯᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾

ᱨᱟᱡᱽᱟ.ᱨᱤᱭᱟ. ᱡᱤᱭᱚᱱ

 ᱑᱙᱘᱙ : ᱵᱤᱡᱽᱱᱚᱣᱨ ᱞᱳᱠ ᱥᱚᱵᱷᱟ ᱩᱛᱚᱨ ᱯᱨᱚᱫᱮᱥ ᱠᱷᱚᱱ ᱥᱟᱝᱥᱚᱫᱽ ᱥᱚᱦᱮᱛ ᱵᱟᱪᱷᱱᱟᱣ ᱾
 ᱑᱙᱙᱔ ᱺ ᱩᱛᱚᱨ ᱯᱨᱚᱫᱮᱥ ᱠᱷᱚᱱ ᱨᱟᱡᱡᱚ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱱᱟᱣ ᱾
 ᱑᱙᱙᱕ ᱺ ᱯᱩᱭᱞᱩ ᱵᱷᱟᱨᱚᱛᱤᱭᱟᱹ ᱫᱚᱞᱤᱛ ᱛᱤᱨᱞᱟᱹ ᱞᱮᱠᱟᱛᱮ ᱩᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱯᱚᱫᱽ ᱞᱟᱹᱜᱤᱫ ᱠᱤᱨᱭᱟᱹᱭ ᱦᱟᱛᱟᱣ ᱠᱮᱜᱼᱟ ᱾

ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱢᱟᱭᱟᱵᱚᱛᱤ ᱫᱚ ᱢᱤᱫ ᱫᱚᱲᱦᱚ ᱠᱷᱩᱱᱴᱤ ᱠᱟᱱᱟᱭ ᱾ ᱟᱡ ᱦᱚᱛᱮᱛᱮ ᱩᱛᱚᱨ ᱯᱨᱚᱫᱮᱥ ᱨᱮ ᱥᱤᱨᱟᱹ ᱢᱚᱱᱛᱨᱤ ᱯᱚᱫᱽ ᱨᱮᱭᱟᱜ ᱠᱟᱹᱢᱤᱦᱚᱨᱟ ᱚᱠᱛᱚ ᱫᱚ ᱱᱚᱝᱠᱟ ᱞᱟᱛᱟᱨ ᱨᱮ ᱞᱮᱠᱟ ᱛᱟᱦᱮᱸ ᱟᱠᱟᱱᱟ  ᱼᱼ

 ᱓ ᱡᱩᱱ ᱑᱙᱙᱕ ᱼ ᱑᱘ ᱚᱠᱴᱚᱵᱚᱨ ᱑᱙᱙᱕
 ᱒᱑ ᱢᱟᱨᱪ ᱑᱙᱙᱗ ᱼᱼ ᱒᱐ ᱥᱮᱯᱴᱮᱢᱵᱚᱨ ᱑᱙᱙᱗
 ᱓ ᱢᱮ ᱒᱐᱐᱒ ᱼᱼ᱒᱖ ᱚᱜᱚᱥᱴ ᱒᱐᱐᱓
 ᱑᱓ ᱢᱮ ᱒᱐᱐᱗ ᱼᱼ ᱖ ᱢᱮ ᱒᱐᱑᱒ ᱾http://www.ndtv.com/assembly/election-result-mulayam-akhilesh-wrest-up-from-mayawati-badals-beat-incumbency-in-punjab-470299

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official biodata
 Bahujan Samaj Party 

ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙